Dysnos hidrografinis draustinis

Dysnos hidrografinis draustinis – valstybinis gamtinis draustinis Lietuvoje, Ignalinos rajone, 3 km į vakarus nuo Tverečiaus. Apima Dysnos slėnio atkarpą tarp Triburčių ir Būkliškės. Šiaurinė riba eina siena su Baltarusija, pietinė siekia kelią . Įsteigtas 1988 m.

Draustinis įsteigtas siekiant išsaugoti nepakeistą Dysnos upės slėnio atkarpą limnoglacialinėje lygumoje. Dalyje draustinio teritorijos yra Natura 2000 objektai – Dietkaučiznos pievos ir Šakeliškės pievos. Ten saugomos šios gamtos buveinės: melvenynai, aukštieji eutrofiniai žolynai, aliuvinės pievos, šienaujamos mezofitų pievos, šarmingos žemapelkės, pelkėti lapuočių miškai, aliuviniai miškai, tarpinės pelkės ir liūnai, dvilapio purvuolio, žvilgančiosios riestūnės radavietės, ūdrų buveinės.VĮ Ignalinos miškų urėdija. Valstybinės reikšmės miškų gamtosauginių priemonių planas. Kaunas: VĮ Valstybinis miškotvarkos institutas, 2010.

 Šaltiniai 

Kategorija:Ignalinos rajono saugomos teritorijos
Kategorija:Lietuvos hidrografiniai draustiniai
Kategorija:Natura 2000